LICENCFELTÉTELEK MICROSOFT SZOFTVER KIEGÉSZÍTÉSÉHEZ
MICROSOFT .NET FRAMEWORK 2.0 — MICROSOFT WINDOWS OPERATING SYSTEM SZOFTVERHEZ 

A Microsoft Corporation (vagy az Ön lakhelye alapján egy társvállalata) licencet nyújt Önnek ezen kiegészítéshez. Ön használhatja ezt a kiegészítést, ha rendelkezik licenccel a Microsoft Windows operációs rendszer szoftver (a továbbiakban „szoftver”) használatához. Amennyiben nem rendelkezik érvényes licenccel a szoftverhez, úgy nem használhatja azt. Ön a szoftver minden érvényes licenccel ellátott példányával használhatja a kiegészítés egy példányát.

A következõ licencfeltételek . A kiegészítés használatára a szoftverre vonatkozó licencfeltételek és ezen feltételek érvényesek. Egymásnak ellentmondó feltételek esetén az ezen kiegészítõ licencfeltételek érvényesek.
------------------------------
A kiegészítés használatával Ön elfogadja a jelen feltételeket. Amennyiben Ön nem fogadja el a feltételeket, úgy ne használja a kiegészítést.
Amennyiben elfogadja a jelen licencfeltételeket, úgy azok az alábbiakban ismertetett jogokat biztosítják Önnek.

1. TERMÉKTÁMOGATÁSI SZOLGÁLTATÁSOK A KIEGÉSZÍTÉSHEZ. A Microsoft a kiegészítéshez a www.support.microsoft.com/common/international.aspx webhelyen leírtak szerint terméktámogatási szolgáltatást nyújt.

2. A MICROSOFT .NET-KERETRENDSZER ÖSSZEHASONLÍTÓ TELJESÍTMÉNYVIZSGÁLATA. Ez a kiegészítés tartalmazza a Windows operációs rendszerek .NET-keretrendszer összetevőjét (a továbbiakban „.NET-összetevő”). A .NET-alkotórészre vonatkozó bármely teljesítményvizsgálat eredményeit Ön közölheti az alábbi feltételek betartásával: (1) közölnie kell a vizsgálatok megismétléséhez szükséges összes információt, ideértve a teljesítményvizsgálat módszertanának teljes körű és pontos részleteit, a vizsgálati parancsfájlokat/eseteket, az alkalmazott beállítási paramétereket, a vizsgált hardver- és szoftverplatformokat, a teszthez használt, harmadik féltől származó tesztelőeszköz nevét és verziószámát, valamint a .NET-alkotórész és a vele összehasonlított rendszermegvalósítások vizsgálatához használt azon teljesítménymérési csomag és -eszközök teljes forráskódját, amelyeket Ön fejlesztett vagy fejleszttetett ki; (2) közölnie kell továbbá a teljesítményvizsgálat végrehajtási dátumát, valamint a vizsgálatban szereplő összes Microsoft szoftver termék pontos verzióadatát, beleértve a .NET-alkotórészét is; (3) a teljesítményvizsgálatot a termék dokumentációjában és/vagy a Microsoft támogatási webhelyein feltüntetett összes teljesítményjavító beállítás és a legjobb gyakorlati alkalmazásokra vonatkozó útmutatás alapján kell végeznie, a .NET-alkotórész és a vonatkozó Microsoft operációs rendszer esetében elérhető legújabb frissítések, javítócsomagok és javítások használatával; (4) elegendő, ha Ön a fent meghatározott közzétételi feltételeknek egy nyilvános felületen pl. webhelyen keresztül tesz eleget, feltéve, hogy az Ön összehasonlító teljesítményvizsgálatának eredményeire vonatkozó minden nyilvános közlés kifejezetten megjelöli a közzétételre előírt összes adatot tartalmazó nyilvános webhelyet; (5) a jelen rendelkezés tartalma nem értelmezendő úgy, hogy Ön bármely, az összehasonlító teljesítményvizsgálat végzésére vonatkozó jogáról lemondana. Az előbbi rendelkezések nem vonatkoznak a .NET-alkotórész valamely testre szabott összehasonlító teljesítményvizsgálata eredményének Ön által történő közlésére, amely teljesítményvizsgálat titoktartási kötelezettség terhe mellett egy lehetséges ügyfél pályázati kiírása alapján, ezen ügyfél alkalmazása(i)n végzett konkrét tesztekre vonatkozik és az eredményt Ön kizárólag az ügyféllel közli. A Microsofttal esetlegesen kötött bármely más megállapodástól függetlenül, ha Ön ilyen jellegű teljesítményvizsgálati eredményeket közöl, úgy a Microsoftnak jogában áll az általa az Ön .NET-Alkotórésszel versengő termékein elvégzett teljesítményvizsgálatok eredményeit közzétenni, a fentiekben ismertetettel megegyező feltételek betartásával.
